|  |  |
| --- | --- |
|  |  |
| Saksbehandler/telefon: |
| Kaisa Tonheim Banne / 55516273 |
| Vår dato: | 17.06.2019 |
| Vår referanse: | 18/187731-59 |
|  |  |

|  |  |
| --- | --- |
| Notat |  |
| Til: | 67560 Brukerfinansiering |
| Fra: | Styring og strategistab |
| Kopi: |   |
|  |  |
|  |  |

Søknad om takstvedtak for nullutsleppskøyretøy - Førdepakken

Sak om innføring av nullutsleppskøyretøy i Førdepakken har vore på lokalpolitisk handsaming.

Førde bystyre fatta 27.09.2018 følgjande vedtak i sak 057/18:

*1. Førde bystyre tilrår Statens vegvesen å innføre betaling for nullutsleppskøyretøy ved bompasseringar i Førdepakken. Satsen for køyretøy i takstgruppe 1 bør vere 50% av takst etter brikkerabatt.*

*2. Førde bystyre ber Statens vegvesen og Ferde AS starte prosess for lokalpolitisk handsaming med sikte på endeleg vedtak så snart som mogeleg.*

Statens vegvesen sendte brev til vedtakskommunane i Prop. 137 S (2014-2015) om utbygging og finansiering av Førdepakken og Sogn og Fjordane, sjå sak 18/187731-8 *Bortfall av bompengefritak for nullutsleppskøyretøy Førdepakken*.

Kommunestyret i Askvoll kommune tok saka til orientering 01.11.2018.

Jølster kommune fatta 11.12.2018 følgjande vedtak i sak 076/18:

*Jølster kommune tilrår Statens vegvesen å innføre bompengeavgift for nullutsleppskøyretøy i Førdepakken. Nullutsleppskøyretøy til og med 3500 kg skal betale 50 pst. av taksten til takstgruppe 1 etter brikkerabatt. Nullutsleppskøyretøy i takstgruppe 2 skal betale 0 pst. av taksten til taksgruppe 2.*

Gaular kommune fatta 27.02.2019 følgjande vedtak i sak 004/19:

*Gaular kommune tilrår Statens vegvesen å innføre bompengeavgift for nullutsleppskøyretøy i Førdepakken. Nullutsleppskøyretøy til og med 3500 kg skal betale 50 pst. av taksten til takstgruppe 1 etter brikkerabatt. Nullutsleppskøyretøy i takstgruppe 2 skal betale 0 pst. av taksten til taksgruppe 2.*

Naustdal kommune fatta 25.04.2019 følgjande vedtak i sak 19/011:

*1. Naustdal kommunestyre tilrår Statens vegvesen å innføre betaling for nullutsleppskøyretøy ved bompasseringar i Førdepakken. Satsen for køyretøy i takstgruppe 1 bør vere 50% av takst etter brikkerabatt.*

*2. Naustdal kommunestyre ber Statens vegvesen og Ferde AS starte prosess for lokalpolitisk handsaming med sikte på endeleg vedtak så snart som mogeleg.*

Flora kommune fatta 25.04.2019 følgjande vedtak i sak 022/19:

*1. Flora bystyre tilrår Statens vegvesen å innføre betaling for nullutsleppskøyretøy ved bompasseringar i Førdepakken. Satsen for køyretøy i takstgruppe 1 bør vere 50% av takst etter brikkerabatt.*

*2. Flora bystyre ber Statens vegvesen og Ferde AS starte prosess for lokalpolitisk handsaming med sikte på endeleg vedtak så snart som mogeleg.*

*3. Flora kommune forutsetter at planlagt nedbetalingstid på 12 år ikke forlenges, og at passeringsavgiften holdes uendret utover tilrådingen i pkt 1. Evt. overskridelse kompenseres ved å justere ned totalprosjektet.*

Sak om innføring av takst for nullutsleppskøyretøy i Førdepakken til Sogn og Fjordane fylkeskommune, sjå sak 18/187731-52. Fylkestinget i Sogn og Fjordane fatta følgjande vedtak i sak 25/19:

*Sogn og Fjordane fylkeskommune aksepterer at det vert innført bompengeavgift for nullutsleppskøyretøy i Førdepakken. Nullutsleppskøyretøy til og med 3500 kg skal betale 50 pst. av taksten til takstgruppe 1 etter brikkerabatt. Nullutsleppskøyretøy i takstgruppe 2 skal betale 0 pst. av taksten til takstgruppe 2.*

Statens vegvesen, Region vest, ber Vegdirektoratet fatte nytt takstvedtak for Førdepakken basert på dei lokale vedtaka. Takst for nullutsleppskøyretøy utan brikke får lik takst for konvensjonelle køyretøy. Nye takstar for nullutsleppskøyretøy vert som følgjer:

|  |  |  |
| --- | --- | --- |
|  | Takstgruppe 1 | Taksgruppe 2 |
| Konvensjonelle køyretøy | 26 kr | 47 kr |
| Nullutsleppskøyretøy (med brikke) | 10,40 kr | 0 kr |

Takst for nullutsleppskøyretøy utan brikke vert lik takst for konvensjonelle køyretøy.

Takstgruppe 1: Køyretøy med tillaten totalvekt til og med 3500 kg, samt køyretøy i køyretøykategori M1 med elektronisk brikke og gyldig avtale.

Takstgruppe 2: Køyretøy med tillaten totalvekt frå 3501 kg, ekskl. køyretøy i køyretøykategori M1 med elektronisk brikke og gyldig avtale.

Nullutsleppskøyretøy: Køyretøy med elektrisk motor, og som har drivstoffkode 5 i vognkortet eller HY-registreringsskilt. Redusert takst for nullutsleppskøyretøy krev gyldig AutoPASS-avtale og elektronisk brikke.

Det vert gitt fritak ifølgje gjeldande takstretningslinjer. Per i dag gjelder følgjande fritak:

* Passasjerar i alle type køyretøy
* Gåande og syklande
* Motorsyklar og mopedar
* Køyretøy som nyttast til arbeid på bomvegen\*
* Kollektivtransport i konsesjonert rute\*
* Uniformerte utrykkingskøyretøy, samt sivile utrykkingskøyretøy i tenesteoppdrag\*

Fritaksordningar merka med \* føreset elektronisk brikke og gyldig avtale.

Takstvedtaket skal annonserast seinast 4 – 6 veker før gjennomføringa. I annonseteksten skal det orienterast om at det er mogleg å klage på takstvedtaket, og at Samferdselsdepartementet er klageinstans.